પણ પછી સવાલ ઊઠ્યોઃ ‘દો હંસો કા જોડા’, નું ગીત લખાયું તો ‘દો બતખોં કા જોડા’ નું ગીત કેમ નહીં? ગુગલ પર શોધ કરતાં જણાયું કે હંસ અને બતક કઝિન હોવા છતાં બન્નેના વર્તનમાં ઘણો ફરક છે. હંસનું જોડું એક વાર પ્રેમમાં પડે છે, પછી આખી જિંદગી સાથ નિભાવે છે. એક બીજા વિના રહી શકતાં નથી. બતક એકદમ આધુનિક વિચારધારા ધરાવે છે. માત્ર પ્રજનન (સેક્સ?) માટે ભેગા મળે છે, અને થોડા સમય પછી છુટાં પડી જાય છે. તેથી આ ફોટોગ્રાફનું નામ ‘બતકો ડેઇટ પર’ આપ્યું છે.